เรื่องร้องเรียน: เผากองขยะถนนราษฎร์รัฐพัฒนา ซอยอยู่ระหว่าง ราษฎร์อุทิศ46 กับ 48 มีนบุรี ซึ่งกองขยะนี้ได้ร้องเรียนมาเป็นเวลา 2 ปี ร้องเรียนทีก็มาเก็บแก้ไขที แล้วก็มีผู้มาทิ้งอีก จนทุกวันนี้กองขยะมีขนาดน่าจะยาวกว่า 200 เมตร  และก็มีการเผาอยู่เป็นประจำ แต่ช่วงนี้ฝนตกก็ดับเองได้ แต่ 2 วันนี้ไม่ตก ก็ทำให้ควันจากไฟกองขยะโปรมายังหมู่บ้านมีนบุรีการเด้นโฮม ซึ่งข้าพเจ้าต้องสูดดมควันพิษนี้มานานมากแล้ว อยากให้ท่านช่วยมาดำเนินการให้เห็นเป็นที่เรียบร้อยไม่ให้มีการทิ้งและเผา และขนาดที่ส่งข้อความนี้ข้าพเจ้าเองก็ยังต้องทนสูดดมควันพิษนี้อยู่ หากเป็นความกรุณา ช่วยส่งรถดับเพลิงมาดับให้จะเป็นพระคุณยิ่ง
การดำเนินการของเจ้าหน้าที่: 22 ส.ค. 66 สายตรวจเทศกิจได้ตรวจสอบบริเวณซอยราษฎร์รัฐพัฒนา พบการจุดไฟเผาเศษขยะแต่ไม่พบผู้กระทำความผิด เจ้าหน้าที่ได้ดำเนินการแก้ไขทำการดับไฟ ทั้งนี้ขอความร่วมมือประชาชนบริเวณใกล้เคียงหากพบเห็นการลักลอบทิ้งขยะหรือลักลอบจุดไฟเผาให้ถ่ายภาพไว้เป็นหลักฐานและแจ้งได้ที่ฝ่ายเทศกิจ เพื่อจะได้ดำเนินคดีกับผู้กระทำความผิด เจ้าหน้าที่จะตรวจตรา ตรวจสอบเป็นระยะต่อไป
ความเห็นของผู้แจ้ง: ขอบคุณเจ้าหน้าที่มาก ที่ช่วยดำเนินการอย่างเร่งด่วนและรวดเร็ว
พื้นที่: แขวงแสนแสบ เขตมีนบุรี กรุงเทพมหานคร